Airbus

Airbus ass eng Duechtergesellschaft vun der EADS an de gréissten europäesche Fligerhiersteller. Nieft der amerikanescher Firma Boeing gehéiert si weltwäit zu de gréisste Fligerhiersteller. Airbus, déi hire Sëtz zu Toulouse a Frankräich huet, beschäftegt aktuell ëm 57.000 Mataarbechter a Spuenien, England, Däitschland an a Frankräich.

 Geschicht 
 Grënnung 
Airbus gouf en 18. Dezember 1970 mat der Fusioun vun der franséischer Firma Aérospatiale an der Firma Deutsche Airbus gegrënnt. 
Nodeem déi däitsch Fligerhiersteller MBB (Fusioun tëscht Messerschmitt, Bölkow an HFB), Dornier a Fokker-Vereinigte Flugtechnische Werke (Fokker-VFW) agesinn hunn datt si eleng net géint Boeing a McDonnell Douglas kéinten ukommen, hu si sech zum Konsortium Deutsche Airbus, zesummegeschloss. A Frankräich hunn d'Fligerhiersteller Sud-Aviation, Nord-Aviation a SEREB zur Aérospatiale fusionéiert. 
1971 koum déi spuenesch Firma CASA an 1979 d'British Aerospace derbäi.

 Wichteg Fligere vun Airbus 

 Den 28. Oktober 1972 flitt fir déi éischt Kéier een Airbus A300.
 1982: éischte Fluch vum Airbus A310
 1988: éischte Fluch vum Airbus A320, aktuell dee Fliger deen am meeschte gebaut gouf
 1992: déi éischt Groussraumfligere vun Airbus, den Airbus A330 an den Airbus A340 lafe vum Band
 De 27. Abrëll 2005 huet den Airbus A380, dee gréisste Fliger vun der Welt, säi Jungfernfluch.

 Airbus-Fligeren 
 Zivil Fligeren 
+ Iwwersiicht (Stand: 30. Juni 2009)  Modell Bestellungen Ausliwwerungen Am Déngscht Éischt Ausliwwerung Produktiounsenn Airbus A300 561 561 404 Mee 1974 Juli 2007 Airbus A310 255 255 214 Dezember 1985 Juli 2007 Airbus A318 83 68 67 Oktober 2003 - Airbus A319 1.528 1.185 1.184 Abrëll 1996 - Airbus A320 3.989 2.149 2.099 Mäerz 1988 - Airbus A321 768 529 528 Januar 1994 - Airbus A330 1.022 625 621 Dezember 1993 - Airbus A340 384 366 361 Januar 1993 - Airbus A350 493 0 0 ab 2013 - Airbus A380 200 16 16 Oktober 2007 - Total 9.283 5.754 5.494 

 Militärfligeren 

+ Iwwersiicht Modell Bestellungen Ausliwwerungen Am Déngscht Éischt Ausliwwerung Produktiounsenn Airbus A310-300 MRT/MRTT 7 7 7 an de spéiden 1990er Airbus A330-200 FSTA 21 0 0 gëtt entwéckelt Airbus A400M 192 0 0 2011

 Kuckt och 
 Boeing
 McDonnell Douglas

 Um Spaweck 

 Airbus
 Airbus Bestellungen

Kategorie:Fligerhiersteller
Kategorie:Rüstungsindustrie

Kategorie:Toulouse